
ЗАКЛЮЧИТЕЛНИ РАЗПОРЕДБИ

ПРИЛОЖЕНИЯ

ГЛАВА ПЪРВА

ОБЩИ ПОЛОЖЕНИЯ
Раздел I        
ОБХВАТ
Чл. 1. С тези Вътрешните правила се уреждат:
1.Условията и редът за провеждане на процедурите по възлагане на обществени поръчки от Център за спешна медицинска помощ – Шумен /ЦСМП-Шумен/
2.Редът на завеждане,  съхранение и ползване  на документацията по възлагане на обществените поръчките в ЦСМП- Шумен.
3.Редът за отчитане на извършената работа от служителите на ЦСМП-Шумен, контролиращи и/или участващи в изпълнението на договорите, чрез оказване на съдействие на изпълнителите или приемащи резултатите от изпълнение на договорите.
Чл. 2. Вътрешните правила се прилагат при прилагане на процедури за обществени поръчки във връзка с доставки и/или покупки на стоки и услуги за нуждите на спешната медицинска помощ. 

Чл. 3. Вътрешните правила включват: 
1.Отговорностите на длъжностните лица и структурни единици в процеса на стартиране и провеждане на процедури за възлагане на обществени поръчки; 

2. Доказване на необходимостта от доставка или осъществяване на услуга; 

3. Ред за стартиране и провеждане на процедури; 

4. Редът и начините за приключване на обществените поръчки и съхранение на документацията.
Чл. 4. Вътрешните правила се прилагат за всички длъжностни лица, които имат задължения по изпълнението на дейностите, включени в нея.
Чл. 5. При разработването на Вътрешните правила са отчетени изискванията на: 

1. Закон за обществените поръчки /ЗОП/; 

2. Правилник за прилагане на ЗОП /ППЗОП/; 
3. Търговски закон /ТЗ/; 
4. Закон за задълженията и договорите /ЗЗД/
Раздел II


ОРГАНИ И ОТДЕЛИ ОТГОВАРЯЩИ ЗА ПРОВЕЖДАНЕТО    НА  ПРОЦЕДУРИТЕ ПО ОБЩЕСТВЕНИ ПОРЪЧКИ
Чл. 6. Директор - Възложител на обществената поръчка:
1. Отговаря за цялостна защита на интересите на ЦСМП - Шумен и упражнява правата на Възложител при провеждане на процедурите за възлагане на обществени поръчки по Закона за обществените поръчки и Правилник за прилагане на ЗОП.
2. Определя отговорник по процедурата (технически сътрудник от ЦСМП-Шумен);
3. Издава заповедта за откриване на процедурата и утвърждава изготвената документация и обявлението за обществената поръчка след тяхното съгласуване по реда, определен в настоящите вътрешни правила;
4.
Взема решение за откриване на процедура за възлагане на обществена поръчка,
с което одобрява обявлението за обществена поръчка и документацията за участие в
процедурата.
5. Определя условията и размера на гаранцията за участие в процедурата /съобразно разпоредбите на ЗОП/ и на гаранцията за изпълнение на договора /съобразно изискванията на ЗОП/.
6. Назначава със заповед Комисия за разглеждане, оценяване и класиране на постъпилите оферти в зависимост от конкретната процедура;
7. Отправя публична  покана по реда на чл.101а - 101б от ЗОП;
8. Издава заповедта за удължаване на срока за подаване на предложения, ако е необходимо;
9. Приема документацията заедно с протокола за класиране и определяне на изпълнител/и на обществената поръчка, респективно - протокола за прекратяване на процедурата.
10.  В срок от 5 работни дни след приключване работата на комисията издава мотивирано решение, с което обявява класирането на участниците и определя изпълнителя/те/ на обществената поръчка, при наличие на предпоставките по ЗОП отстранява от участие съответния участник.
10. Издава заповед/решение за класиране и определяне на изпълнител на обществената поръчка;
11. Подписва договорите за изпълнение на обществена поръчка.
12. Подписва писмата до АОП и писмата за уведомяване на участниците в процедурата по хода на същата съобразно изискванията на ЗОП.
13. Одобрява разходите по сключените договори съвместно с главен счетоводител.
Чл. 7. Главен счетоводител:
1.
Писмено съгласува всички договори за възлагане на обществена поръчка
относно разходната им част.
2.
При извършване на разплащане по договорите се произнася по съответствието
на разхода с поетото задължение.
3.
Контролира финансовото изпълнението на договорите.
             4. Изготвя справка за извършените плащания по договорите с оглед публикуването на информацията в 30-дневен срок от датата на плащането;

             5. Изготвя справка до 15-то число на месеца за извършените плащания по договори за периодично повтарящи се доставки на стоки; информацията за извършените плащания се публикува в обобщен вид до 20-о число на месеца, следващ месеца на извършените плащания;
             Чл. 8. Заявител на обществена поръчка:
1. Заявители на обществени поръчки могат да бъдат:
· Началник автокомплекс - заявява обществени поръчки за гориво-смазочни материали, резервни части и консумативи за автопарка, транспорта на пациенти на хемодиализа и други. Съобразно необходимостта през текущата година, изготвя заявки и ги предава на юриста за изготвяне на график на обществените поръчки.

· Завеждащ филиал Шумен и главна медицинска сестра - заявява обществени поръчки за лекарствени продукти и медицински консумативи. В срок до 31.01 на текущата година обобщава заявките и ги предава на юриста за изготвяне на график на обществените поръчки.

-
Гл. медицински фелдшер - заявява обществени поръчки за хранене на
дежурния персонал, работно/униформено/защитно облекло и други консумативи. В срок
до 31.01 на текущата година обобщава заявките и ги предава на юриста за
изготвяне на график на обществените поръчки.
-
Всеки един административен отговорник при възникване на необходимост от
провеждане на обществена поръчка - заявителят изготвя доклад до директора за
стартиране на обществена поръчка и след получено одобрение го предоставя на юриста
за стартиране на процедурата.
2. Заявителят изготвя доклада за стартиране на процедура за възлагане на обществена поръчка, който се съгласува по реда, предвиден в настоящите правила. След одобряването му от директора, същият се предава заедно със заявките за обществени поръчки на юриста за изготвяне на график на обществените поръчки.
3. Заявителят оказва съдействие на отговорника за процедурата през целия процес на стартиране и провеждане на процедури за възлагане на обществени поръчки.
4. Следи и отговаря за съответствието на договорените и доставните цени на съответните доставки.
Чл. 9. Юристът /щатен юрисконсулт или по гражданско правоотношение/ на ЦСМП - Шумен съдейства за законосъобразното провеждане на обществените поръчки в ЦСМП- Шумен, като:
1.
Съгласува:
· докладите за стартиране на процедура за провеждане на ОП;

· решението за откриване на процедурата и изготвената документация, като след това я предоставя на директора за подпис;

· заповедта за назначаване на комисия за разглеждане, оценка и класиране на постъпилите предложения;

· заповедта за удължаване на срока за подаване на предложения;

-
решението за класиране на кандидатите и определяне на изпълнител/и на
обществената поръчка, респективно - решението за прекратяване на процедурата;
· договорите за изпълнение на обществена поръчка с определения за изпълнител кандидат преди подписването им от директора;

· изготвя в срок график за провеждане на обществените поръчки.

2. Приема постъпващите доклади за стартиране на процедури за възлагане на обществени поръчки.
3. Отговаря за правилното определяне на правните основания за стартиране на процедурите и законосъобразното им провеждане с оглед запазване интересите на ЦСМП - Шумен;
4. Изпълнява дейности, свързани с практическото провеждане и
приключване на процедурите по обявените обществени поръчки, като:
· контролира изпращането за обнародване в електронната страница на Агенцията по обществени поръчки за вписване в регистъра на обществените поръчки, предварително обявление за всички поръчки, които възложителя възнамерява да възложи, въз основа на обобщените заявки за провеждане на обществени поръчки постъпили от заявителите, както и на профила на купувача;

· определя срока (в работни дни) за изготвяне на документацията и обявлението за обществената поръчка, (в зависимост от специфичността и срочността на предмета на обществената поръчка и мястото за реализирането й);

· контролира сроковете за изготвяне и съгласуване на документациите, както и цялостния процес по провеждане на процедурите и архивирането им;

· контролира срочното и коректно сключване на договор/и с определения/те за изпълнител/и кандидат/и, съгласно изискванията на чл.41 от ЗОП;

· контролира за своевременното изпращане на информация за всеки сключен договор за обществена поръчка до Агенцията по обществените поръчки за вписване в Регистъра за обществени поръчки, съгласно изискванията на чл.44, ал.1 от ЗОП;

· контролира спазването на сроковете от графика за провеждане на обществени поръчки.

-
контролира своевременното подаване на информацията за провежданите
обществени поръчки до отговорника по изпращане на информацията, предвидена за
вписване в Регистъра на обществените поръчки съобразно чл.22 от ЗОП и чл.6 от
ППЗОП.
Чл.10. Отговорник по процедурата - технически сътрудник, извършва следното:
1. Проверява постъпващите предложения - дали приносителят на предложението е лично представляващият или упълномощен представител на кандидата и дали пликът, в което е предложението за участие в обществената поръчка е надписан и със запазена цялост;
2. При установено изпълнение на изискванията на предходната точка, приема предложението и го вписва в дневник "Входяща поща", като поставя на плика щемпел с входящ номер, дата и час на постъпване;
3.
Обезпечава извеждането с номер на изготвяните документи във връзка с
процеса по стартиране и провеждане на процедури за възлагане на обществени поръчки
- протоколи, заповеди, писма и документации, съгласно реда установен с настоящите
вътрешни правила;
4. Осигурява изпращането на водената кореспонденция във връзка с провеждането на процедури за възлагане на обществени поръчки;
5. Отговаря за изготвянето и комплектоването документацията в срока, определен от юриста;
6. След съгласуване и утвърждаване на изготвената документация, организира изпращането на обявлението за обществена поръчка за публикуване в агенцията за вписване в регистъра по обществените поръчки, съобразно сроковете предвидени в ЗОП;
7. Подготвя и осигурява изпращането на уведомителни писма до определените в ЗОП държавни органи с информация за стартирането на процедурата за възлагане на обществена поръчка.
            8.Обезпечава процеса на закупуване на документация от участниците, ако такова се предвижда в документацията за участие;
9.
Обезпечава комплектоването и изпращането на отговори по постъпили
запитвания от кандидати за участие в съответна процедура, съобразно  разпоредбите на ЗОП и настоящите вътрешни правила;
10. Подготвя проект за заповед за назначаване на комисия за разглеждане, оценка и класиране на постъпилите оферти от участниците. Осигурява място за провеждане на първото заседание на комисията за провеждане на процедурата;
11. Уведомява състава на комисията, чрез връчване на съответната заповед за отваряне и оценка на предложенията за датата, мястото и часа на провеждане на първото й заседание; 
12. Подготвя декларации за членовете на комисията по чл.35 ал.1, ал.3 от ЗОП ; Подготвя бланка "Списък на присъстващите участници,  кандидати или представители на обществеността" .
13. Предава на председателя на комисията пълното досие на всички документи, както и постъпилите оферти за участие в съответната процедура;
14. След приключване на процедурата приема и проверява окомплектоваността на цялото досие и го архивира;
16. Съхранява досиетата в предвидения в ЗОП срок след приключването изпълнението на договорите на проведените процедури по ЗОП.
17. Предава в архива на ЦСМП за съхранение цялата документация .
18. Изпраща информацията, предвидена за вписване в Регистъра на обществените поръчки, съобразно сроковете по ЗОП и  ППЗОП.
19. При необходимост от ползване на архива следи за движението на досието като попълва контролен лист за движение на досието и следи за връщането му;
Чл. 11. Отговорности на членовете на комисията за разглеждането, оценяването и класирането на офертите: 

1.Членовете на комисията със съдействието на юриста съставят протокол за заседанията си, който съдържа:

- състав на комисията и списък на консултантите;

- списък на участниците, предложени за отстраняване от процедурата, и мотивите за отстраняването им;

-  становищата на консултантите;

- резултатите от разглеждането и оценяването на допуснатите оферти, включително кратко описание на предложенията на участниците и оценките по всеки показател, когато критерият за оценка е икономически най-изгодната оферта;

-класирането на участниците, чиито оферти са допуснати до разглеждане и оценяване;

- дата на съставяне на протокола.

- в случай, че има такива - особени мнения със съответните мотиви на членовете на комисията.

2. Протоколът на комисията се подписва от всички членове и се предава на възложителя заедно с цялата документация.

3.Комисията приключва своята работа с приемане на протокола от възложителя.

Чл. 12. (1) Председател на комисията за разглеждане, оценяване и класиране на постъпилите оферти се назначава от директора за всяка една обществена поръчка. 
1.Председателят подписва протоколите заедно с всички членове от комисията.
            2.Води заседанията и ръководи работата на комисията, съобразно действащото законодателство;
            3.Отговаря за законосъобразното и в съответствие с утвърдената документация провеждане на процедурата;
Чл. 13. Финансов контрольор:
1. Проверява законосъобразността на решенията за поемане на задължения и извършване на разход;
2. При извършване на разплащане по договорите се произнася по съответствието на разхода с поетото задължение;
3. При планиране на разплащане по реда на чл.14 ал.4 от ЗОП, одобрява планирания разход
4. При планиране на разплащане под праговете определени в чл.14 ал.5 от ЗОП, одобрява планирания разход и преди издаването на фактура;
5.
Произнася се относно бюджетното осигуряване на разхода по поеманото
задължение.
ГЛАВА ВТОРА

РЕД ЗА СТАРТИРАНЕ И ПРОВЕЖДАНЕ НА ПРОЦЕДУРИ    ЗА ВЪЗЛАГАНЕ НА ОБЩЕСТВЕНИ ПОРЪЧКИ
Раздел I
ПРИЛОЖНО ПОЛЕ
Чл.14. Когато стойността на обществената поръчка, без данък върху добавената стойност е:
1.за строителство  - от 60 000 лв. до 264 000 лв.без ДДС; 

2.за доставки и услуги  -  от  20 000 лв.  до 66 000 лв. без ДДС, се прилага чл.14, ал.4 във връзка с глава Осма “а” от закона за обществените поръчки. 

Чл.15. (1)  Стартирането на процедура по глава Осма “а” от ЗОП, става въз основа на писмен доклад от  Заявителя до директора,  съдържащ: Обосноваване необходимостта от стартиране на процедурата;
-Средствата предвидени за нейното финансиране в бюджета на ЦСМП- Шумен:
-Ориентировъчна стойност на обществената поръчка;
-Срок за изпълнение на предмета на обществената поръчка;
-Предложение за вида на процедурата;
-Правно основание за стартирането й;
- Като приложение към доклада задължително трябва да има подробна техническа спецификация, изисквания и т.н. в зависимост от предмета на обществената поръчка, които да бъдат съгласувани и утвърдени, по установения ред.

(2). Със Заповед /решение/ на Директора на ЦСМП - Шумен се открива процедура за избор на изпълнител чрез публична покана за извършване на строителство, доставка на стоки или предоставяне на услуги. 

            Чл.16. (1).  Поканата се изготвя по образец, утвърден от изпълнителния директор на агенцията, и съдържа най-малко следната информация:

1. наименование и адрес на възложителя;

2. обект на поръчката, прогнозна стойност и източник на финансиране;

3. кратко описание на предмета на поръчката, а когато е приложимо - и количество или обем;

3. изискванията на възложителя за изпълнение на поръчката;

          4.критерия за възлагане, а когато изборът се извършва по критерий икономически най-изгодна оферта - и методика за оценка на офертата в съответствие с чл.28а от ЗОП /чл.28а  ал.1. Когато критерият за оценка е икономически най-изгодната оферта: 1. чрез избраните показатели и тяхната относителна тежест в комплексната оценка трябва да се осигури определяне на офертата, която предлага най-добро съотношение качество-цена; 
      2. с показателите за оценка се оценяват самостоятелно характеристиките на предмета на обществената поръчка по отношение на качество, цена, технически предимства, естетически и функционални характеристики, характеристики, свързани с опазване на околната среда, текущи разходи, рентабилност, сервизно обслужване и техническа помощ, дата на доставка и период на доставка или срок на изпълнение и други; при възлагане на поръчки по чл. 3, ал. 2 може да се включат и показатели като разходи по време на жизнения цикъл на продукта, сигурност на доставката, оперативна съвместимост, работни характеристики и други; 

     3. за обществени поръчки за строителство с показателите за оценка може да се оценяват характеристики, свързани със: 

   а) качеството или техническите показатели на влагани строителни продукти, на строителни и монтажни работи или на строежа, или 

  б) качеството на предлаганите технологии и/или организация на изпълнение на строежа, или на отделни строителни и монтажни работи. 

 (2) Относителните тежести на показателите за оценка може да се определят: 

  1. с конкретна стойност в рамките на общата оценка, или 

  2. чрез подреждане по важност в низходящ ред - когато по обективни причини е невъзможно да се приложи т. 1. 

 (3) Указанията за определяне на оценката по всеки показател трябва да: 

1. дават възможност да се оцени нивото на изпълнение, предложено във всяка оферта, в съответствие с предмета на обществената поръчка и техническите спецификации; 

2. дават възможност да бъдат сравнени и оценени обективно техническите предложения в офертите; 

3. осигуряват на кандидатите и участниците достатъчно информация за правилата, които ще се прилагат при определяне на оценката по всеки показател, като за: 

а) количествено определимите показатели се определят стойностите в цифри или в проценти и се посочва начинът за тяхното изчисляване; 

б) качествените показатели, които са количествено неопределими, се посочва начинът за тяхното оценяване от комисията с конкретна стойност чрез експертна оценка. 

(4) Не се допуска включването на показатели за оценка, които не са пряко свързани с предмета на поръчката, както и показатели, които отчитат времето за извършване на плащанията в полза на изпълнителя (отложено или разсрочено плащане). 

(5) При обществена поръчка с предмет проектиране и изпълнение на строителство показателите за оценка включват характеристики по ал. 1, т. 2 и за проектирането, и за строителството. /


   5. срок и място за получаване на офертите - този срок не може да бъде по–кратък от 7 работни дни  и започва да тече от деня, който следва деня на публикуването на поканата в профила на купувача. 
       6. дата, час и място на отваряне на офертите. 

(2) В един и същи ден се публикува поканата на портала за обществени поръчки, както и в профила на купувача: www.profilnakupuvacha.com/1495.  В профила на купувача заедно с поканата се публикуват и приложенията към нея . 


(3) В деня на публикуването възложителят изпраща съобщение за поканата до средствата за масово осведомяване и може да я изпрати и до избрани от него лица, без да променя условията по ал.1, т.2 - 6. В съобщението не може да се съдържа повече информация от тази в поканата, публикувана на портала. 


(5) Възложителят е длъжен отново да приложи реда за събиране на оферти, когато поканата е оттеглена поради необходимост от промяна на първоначално обявените условия. 


(6) При писмено искане, направено до три дни преди изтичане на срока за получаване на оферти, възложителят е длъжен най-късно на следващия ден да публикува в профила на купувача писмени разяснения по условията на обществената поръчка. 

     Чл. 17 (1) Офертата по чл. 101а, ал. 2 от ЗОП трябва да съдържа най-малко: 

1. данни за лицето, което прави предложението;

2. техническо предложение;


3. ценово предложение;


4.срок на валидност на офертата.


(2) Съдържанието на офертата се представя в запечатан непрозрачен плик.

    
(3) Получаването, разглеждането и оценката на офертите се извършва по ред, определен с настоящите вътрешни правила, от назначени от Директора на ЦСМП - Шумен със заповед длъжностни лица, които са натоварени да получат, разгледат и оценят офертите. 

В комисията се включва най-малко едно лице, притежаващо професионална компетентност, свързана с предмета на поръчката. След получаване на офертите членовете на комисията представят декларации за обстоятелствата по чл. 35, ал. 1, т. 2 – 4 от ЗОП. 

    (3) Отварянето на офертите се извършва при условията на чл. 68, ал. 3 от ЗОП /Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване и други лица при спазване на установения режим за достъп до сградата, в която се извършва отварянето/. След отварянето на офертите комисията обявява ценовите предложения и предлага по един представител от присъстващите участници да подпише техническите и ценовите предложения. 

   (4) Комисията съставя протокол за получаването, разглеждането и оценката на офертите и за класирането на участниците. Протоколът се представя на възложителя за утвърждаване, след което в един и същи ден се изпраща на участниците и се публикува в профила на купувача при условията на чл. 22б, ал. 3 /в документите, които се публикуват в профила на купувача, се заличава информацията, за която участниците са приложили декларация за конфиденциалност по чл. 33, ал. 4 от ЗОП, както и информацията, която е защитена със закон. На мястото на заличената информация се посочва правното основание за заличаването./
 Чл.18 (1)  Възложителят може да възложи изпълнението на поръчката и в случаите, когато е подадена само една оферта, ако същата е в съответствие с техническите спецификации. 

     (2) В случай, че всички оферти, които отговарят на предварително обявените от възложителя условия, надвишават финансовия ресурс, който той може да осигури  и който е обявен като прогнозна стойност, той не утвърждава становището на комисията, с което същата  предлага изпълнението на поръчката да бъде възложено на конкретен участник.

     В този случай, съобразно  разпоредбата на чл. 39 ал.1 т.3 от ЗОП, възложителят прекратява процедурата с мотивирано решение, като тя приключва без избор на изпълнител.   


    (3) Когато не е подадена нито една оферта, възложителят може да възложи изпълнението на поръчката след провеждане на преговори с избран от него изпълнител. В тези случаи възложителят е обвързан от прогнозната стойност, посочена в поканата по чл. 101б, ал. 1, и от техническите спецификации и проекта на договор, приложени към поканата. 

 Чл.19 (1) Възложителят сключва писмен договор, който включва всички предложения от офертата на класирания на първо място участник.
   (2)Договорът се подписва от Директора на ЦСМП - Шумен и главния счетоводител.      


   (3) При извършване на разплащането с избрания изпълнител, главният
счетоводител и финансовият контрольор проверяват съответствието на извършвания разход с поетото задължение.
  (4)  При сключване на договор класираният на първо място участник представя: 

   1. документи, издадени от компетентен орган, за удостоверяване липсата на обстоятелствата по чл. 47, ал. 1, т. 1, освен когато законодателството на държавата, в която е установен, предвижда включването на някое от тези обстоятелства в публичен регистър или предоставянето им служебно на възложителя, и 

  2. декларации за липсата на обстоятелствата по чл. 47, ал.5.

 (5) Възложителят може последователно да предложи сключване на договор при условията на ал. 1 и 2 с участника, класиран на второ и на следващо място, когато участникът, който е имал право да сключи договора: 

1. откаже да сключи договор; 

2. не представи някой от документите по ал. 2; 

3. не отговаря на изискванията на чл. 47, ал. 1, т. 1 или ал. 5. 

(6) Възложителят публикува в профила на купувача при условията на чл. 22б, ал. 3 договора и допълнителните споразумения към него. 

  Чл.20 Възложителят е длъжен да съхранява всички документи, свързани с възлагане на поръчките по тази глава, за срок три години след приключване изпълнението на договора. 

          Чл.21. (1)  Процедурите по закона се прилагат задължително при възлагане на обществени поръчки с обект по чл.3, ал. 1 от ЗОП, които имат следните стойности без ДДС: 

            1. за строителство - по-високи от 264 000 лв., а когато поръчката е с място на изпълнение извън страната - по-високи от 1 650 000 лв.;

            2. за доставки, услуги и конкурс за проект - по-високи от 66 000 лв., а когато поръчката е с място на изпълнение извън страната - по-високи от 132 000 лв.

           (2) Възложителят може да приложи предвидените в закона за обществени поръчки  опростени правила, когато обществените поръчки с обект по чл. 3, ал. 1 от ЗОП имат следните стойности без ДДС: 

             1.за строителство - по-високи от 264 000 лв. и до 2 640 000 лв., а когато поръчката е с място на изпълнение извън страната - по-високи от 1 650 000 лв. и до 6 600 000 лв.;

             2.  за доставки, услуги и конкурс за проект - по-високи от 66 000 лв., а когато поръчката е с място на изпълнение извън страната - по-високи от 132 000 лв. до съответния праг, определен в чл. 45в, ал. 2.

Чл.22. Стартирането на процедура за възлагане на обществена поръчка става въз основа на писмен доклад от Заявителя до директора, съдържащ: 

- Обосноваване необходимостта от стартиране на процедурата;
-Средствата предвидени за нейното финансиране в бюджета на ЦСМП- Шумен:
-Ориентировъчна стойност на обществената поръчка;
-Срок за изпълнение на предмета на обществената поръчка;
-Предложение за вида на процедурата;
-Правно основание за стартирането й;
-Като приложение към доклада задължително трябва да има подробна спецификация, изисквания и т.н. в зависимост от предмета на обществената поръчка, които да бъдат съгласувани и утвърдени, по установения ред.

Чл.23. Докладът се съгласува с главния счетоводител, които се произнасят по законосъобразността и наличието на бюджетен кредит на поеманото задължение и се одобрява от директора.
Раздел II.
ИЗГОТВЯНЕ, СЪГЛАСУВАНЕ И УТВЪРЖДАВАНЕ НА ДОКУМЕНТАЦИЯТА
Чл.24.(1) Документацията се изготвя от отговорника по провеждане на процедурата в указания срок, като се окомплектова по следния начин:
1.
Титулна страница - изготвя се в 2 екземпляра, единият от които е за
съгласувателни подписи.
2.
Съдържание на документацията.
3. Решение за откриване на процедурата (по реда на ЗОП) и
одобряване на документацията и обявлението на процедурата - изготвя се в 2
екземпляра.
4. Покана за участие - изготвя се в 3 екземпляра, когато се провежда процедура по договаряне.
5. Указания към кандидатите за възлагане на обществената поръчка. В раздела трябва да бъде описана дейността, която трябва да се изпълни от участника в процедурата. В зависимост от вида на дейността може да има специфика при описанието и.
А. За доставка (по смисъла на чл. 3, ал.1 т.1 от ЗОП - За описание на дейността могат да се използват основни характеристики на доставяните стоки. Трябва да се направи описание на стоката и да определи всички условия за доставката и изисквания за определени сертификати и др. документи.
Б. За услуги (по смисъла на чл. 3, ал. 1, т. 2 от ЗОП) - За описание на дейността трябва да се използва техническо задание. Заданието трябва да включва, цели и задачи, данни и материали, необходими за нормалното протичане на работата, които ще бъдат предоставени от Възложителя и документация, които трябва да бъдат предоставени по време или след приключване на дейността, други изисквания.
    (2) Обявлението за обществена поръчка трябва да съдържа най-малко следната информация: 

   1. наименование, адрес, телефон, факс, електронен адрес на възложителя и лице за контакт;

   2. вид на процедурата;

   3. обект, предмет и прогнозна стойност на поръчката, както и количество или обем, включително на обособените позиции;

   4. код съгласно Общия терминологичен речник (CPV);

   5. място и срок за изпълнение на поръчката;

   6. критериите за подбор, когато възложителят определя такива, включващи изискване по чл.49 от ЗОП и/или минимални изисквания за икономическото и финансовото състояние на кандидата или участника, и/или за техническите му възможности, и/или квалификация, както и посочване на документите, с които те се доказват; 

   7. условия и размер на гаранцията за участие и на гаранцията за изпълнение на договора;

   8. условия и начин на плащане;

   9. срок на валидност на офертите при открита процедура;

  10. критерия за оценка на офертите, а при критерий икономически най-изгодна оферта-и показателите за комплексна оценка с тяхната относителна тежест или подреждането им по важност в низходящ ред, когато по обективни причини е невъзможно да се посочи относителната им тежест;

  11. възможност за представяне на варианти в офертите;

  12.  възможност участниците да подават оферти само за една, за всички или за една или повече обособени позиции - когато предметът на поръчката включва няколко обособени позиции;

  13. място и срок за получаване, цена и начин на плащане на документацията за участие в процедурата;

  14. място и срок за получаване на заявленията или на офертите;

  15. място и дата на отваряне на офертите или на заявленията за участие;

  16. дата на публикуване на предварителното обявление по чл. 23, ако има такова;

  17. дата на изпращане на обявлението.

(3) В обявлението възложителят може да предвиди и: 

 1. възможност за провеждане на електронен търг;

 2. изискване за създаване на юридическо лице, когато участникът, определен за изпълнител, е обединение на физически и/или юридически лица; новосъздаденото юридическо лице е обвързано от офертата, подадена от обединението;

 3. възможност за представяне на оферти за една или повече от номенклатурите в обособените позиции, включени в предмета на обществената поръчка - при възлагане на обществени поръчки за доставка на лекарствени продукти по Закона за лекарствените продукти в хуманната медицина или на медицински изделия по Закона за медицинските изделия;. 

 (4) При ограничени процедури, процедури на договаряне с обявление и процедури на състезателен диалог възложителят  може да включи в обявлението и ограничение на броя кандидати, които ще бъдат поканени да представят оферти, да преговарят или да участват в диалог, при условие че има достатъчен брой кандидати, които отговарят на изискванията. В тези случаи в обявлението се посочват обективни и недискриминационни критерии или правила, които възложителят възнамерява да приложи, минималният брой кандидати, които ще бъдат поканени, а по преценка на възложителя - и максималният им брой.

(5)Възложителят няма право да включва в решението, обявлението или документацията условия или изисквания, които дават предимство или необосновано ограничават участието на лица в обществените поръчки и които не са съобразени с предмета и количеството или обема на обществената поръчка.

(6) Критериите за подбор по ал. 2, т. 6 и документите, с които се доказва съответствието с тях, трябва да са съобразени и да съответстват на обекта, предмета, стойността, сложността, както и количеството или обема на обществената поръчка и предназначението на строителството, доставките или услугите. Като критерий за подбор може да се изисква признат опит в съответния сектор, но не може да се включват условия или изисквания, които са свързани с изпълнението само на обществени поръчки, или с изпълнението на конкретно посочени програми или проекти, или с конкретизирането на източници на финансиране, или на определен брой изпълнени договори с конкретно посочване на предмета им и други, ако такива условия или изисквания са в нарушение на условията по ал. 5. Когато обществената поръчка има обособени позиции, критериите за подбор за всяка от обособените позиции трябва да съответстват на изброените характеристики за съответната позиция. 

(7) Критериите за подбор по ал. 2, т. 6, които възложителят определя, трябва да са еднакви за всички участници в процедурата.

(8) При участие на обединения, които не са юридически лица, съответствието с критериите за подбор се доказва от един или повече от участниците в обединението. В случаите по чл. 49 изискването за регистрация се доказва от участника в обединението, който ще изпълни съответната дейност. 

(9) Показателите за комплексна оценка по ал.2, т.10 трябва да са свързани с предмета на обществената поръчка.

(10) Когато избраният критерий е икономически най-изгодна оферта, възложителят няма право да включва критерии за подбор като показатели за оценка на офертите.

(11)  При определяне на срока за получаване на офертите,  възложителят трябва да се съобрази със сложността на поръчката и с времето, необходимо за изготвяне на заявленията за участие или на офертите.

(12)  Обявленията за поръчки на стойност се изготвят съгласно съответния образец, утвърден по реда на чл. 19, ал. 7. 

   1. След публикуване на обявлението в Регистъра на обществените поръчки възложителят изпраща съобщение до средствата за масово осведомяване за обществената поръчка. В съобщението се посочват най-малко предметът на обществената поръчка и датата на публикуване на обявлението в Регистъра на обществените поръчки и не може да се включва информация, която не се съдържа в обявлението.

(13)  Кандидатът или участникът представя гаранция за участие в процедурата за възлагане на обществената поръчка, а определеният изпълнител представя гаранция за изпълнение при подписването на договора. 

(14) Възложителят определя условията и размера на гаранцията за участие в абсолютна сума, но не повече от 1 на сто от стойността на поръчката.

(15) Възложителят определя условията и размера на гаранцията за изпълнение на договора като процент от стойността на обществената поръчка, но не повече от 5 на сто от стойността на поръчката.

(16) Възложителят може да не изисква гаранция за участие или за изпълнение, когато: 

1. провежда процедура на договаряне без обявление, или

2. стойността на поръчката е по чл. 14, ал. 3.

(17) В случаите по чл. 16г от ЗОП, възложителят не изисква гаранции за участие и за изпълнение от специализираните предприятия или кооперации на хора с увреждания.

(18) Гаранциите се представят в една от следните форми: 

1. парична сума;

2. банкова гаранция.

(19) Кандидатът, участникът или определеният изпълнител избира сам формата на гаранцията за участие, съответно за изпълнение.

(20) Когато кандидатът, участникът или избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията.

(21) Възложителят има право до решаване на спора да задържи гаранцията за участие на кандидат или участник в процедура за възлагане на обществена поръчка, който обжалва решението, с което се обявяват резултатите от предварителния подбор, или решението за определяне на изпълнител. 

(22) Възложителят има право да усвои гаранцията за участие независимо от нейната форма, когато кандидат или участник: 

1. оттегли заявлението си след изтичането на срока за получаване на заявления или оттегли офертата си след изтичането на срока за получаване на офертите;

2. е определен за изпълнител, но не изпълни задължението си да сключи договор за обществената поръчка.

(23) Възложителят освобождава гаранциите за участие на: 

1. отстранените кандидати или участници в срок 5 работни дни след изтичането на срока за обжалване на решението на възложителя за предварителен подбор, съответно за определяне на изпълнител;

2. класираните на първо и второ място участници-след сключване на договора за обществена поръчка, а на останалите класирани участници-в срок 5 работни дни след изтичане на срока за обжалване на решението за определяне на изпълнител.

 (24) При прекратяване на процедурата за възлагане на обществена поръчка гаранциите на всички кандидати или участници се освобождават в срок 5 работни дни след изтичане на срока за обжалване на решението за прекратяване.

(25) Възложителят освобождава гаранциите по ал. 1 без да дължи лихви за периода, през който средствата законно са престояли при него.

(26) Условията и сроковете за задържане или освобождаване на гаранцията за изпълнение се уреждат в договора за възлагане на обществена поръчка. 

(27) Когато договорът за обществена поръчка се изпълнява на етапи, възложителят включва в проекта на договор клауза за частично освобождаване на гаранцията по ал. 1, съответно на изпълнената част от предмета на обществената поръчка. Когато гаранцията за изпълнение обезпечава и гаранционното поддържане на предмета на поръчката, частично освобождаване се допуска само ако гаранцията за изпълнение е по-голяма от тази за гаранционно поддържане.

Чл.25. (1) След изготвяне на документацията за провеждане на процедурата, същата се представя на директора за утвърждаване.

(2) При провеждане на открита процедура възложителят изпраща обявлението за обществена поръчка до агенцията за вписване в Регистъра на обществените поръчки най-малко 52 дни преди крайния срок за получаване на офертите, а в случаите по чл. 14, ал. 3 - най-малко 40 дни преди крайния срок. 

(3) Сроковете по ал. 1 могат да се намалят до 36 дни, когато предварителното обявление е изпратено за публикуване между 52 дни и 12 месеца преди датата на изпращането на обявлението по ал. 1 и съдържа информацията, налична към датата на изпращането му.

(4) Сроковете по ал. 1 и 2 могат да се намалят със 7 дни, ако обявлението е изпратено по електронен път, и с още 5 дни, ако от датата на публикуване на обявлението в електронен вид възложителят предостави пълен достъп по електронен път до документацията за участие в процедурата и ако в обявлението е посочен Интернет адрес, на който тя може да бъде намерена.

Раздел III.
ПРОВЕЖДАНЕ НА  ПРОЦЕДУРАТА
Чл.26. (1) В зависимост от вида на процедурата се изпращат необходимите документи до Агенцията по обществените поръчки, придружени от съответните приложения.
(2). Писмата са неразделна част от изготвената и утвърдена документация и се комплектоват и изпращат от отговорника.
Чл.27. (1). Документацията се получава от кандидатите в процедурата по начина и в срока определени в Обявлението .
Чл.28 (1) Оформените в съответствие с изискванията на документацията
предложения се предават в определения срок в администрацията на ЦСМП – Шумен, съгласно условията на документацията.


(2) ЦСМП-Шумен не носи отговорност за оферти получени по пощата след посочения по- горе срок. Доказателство за това е датата на пощенското клеймо. Такива оферти няма да бъдат отваряни и допускани до участие в процедурата.
Чл.29. Отговорникът създава входящ регистър на обществените поръчки на ЦСМП- Шумен. Всички документи, свързани с провеждането на всяка една обществена поръчка се вписват в регистъра.
Чл.30. При приемането на офертите или заявленията за участие в администрацията на ЦСМП - Шумен върху плика с офертата се отбелязва поредния номер, датата и часа на получаването й. За всяка получена оферта на приносителя се издава документ, удостоверяващ подаването на офертата.
Чл.31.(1). Отговорникът по изготвяне на документацията изготвя проекто-заповед /за назначаване на комисия, която след съгласуване по установения ред и подписване от директора се извежда с номер от деловодството в деня на отваряне на постъпилите предложения.
(2) Комисията се назначава след изтичане на срока за приемане на оферти и се обявява в деня, определен за отваряне на офертите.
Чл.32.(1) Отговорникът по регистриране на постъпилите в администрацията оферти ги предава на председателя на комисията преди започване на работата, заедно с цялостната документация по процедурата.
(2) Комисията се събира на датата, мястото и в часа указан в заповедта. Работата на комисията се ръководи от нейния председател.
(3) Преди да започне своята работа комисията подписва декларации по смисъла на чл.35, ал. 3 от ЗОП.
(4) Комисията изготвя протокол, който съдържа нормативно регламентираните реквизити. Към протокола се прилагат подписаните декларации по чл. 35 от ЗОП.
Чл.33. Комисията, назначена от възложителя за разглеждане, оценка и класиране на офертите, започва работа след получаване на списъка с участниците и представените оферти. 

(2) При промяна на датата и часа на отваряне на офертите участниците се уведомяват писмено.

(3) Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване и други лица при спазване на установения режим за достъп до сградата, в която се извършва отварянето.

(4) Комисията отваря офертите по реда на тяхното постъпване и проверява за наличието на три отделни запечатани плика, след което най-малко трима от нейните членове подписват плик № 3. Комисията предлага по един представител от присъстващите участници да подпише плик № 3 на останалите участници.

(5) В присъствието на лицата по ал. 3 комисията отваря плик № 2 и най-малко трима от членовете й подписват всички документи, съдържащи се в него. Комисията предлага по един представител от присъстващите участници да подпише документите в плик № 2 на останалите участници. Комисията след това отваря плик № 1, оповестява документите и информацията, които той съдържа, и проверява съответствието със списъка по чл. 56, ал. 1, т. 14.

(6) След извършването на действията по ал. 4 и 5 приключва публичната част от заседанието на комисията.

(7) Комисията разглежда документите и информацията в плик № 1 за съответствие с критериите за подбор, поставени от възложителя, и съставя протокол.

(8) Когато установи липса на документи и/или несъответствие с критериите за подбор, и/или друга нередовност, включително фактическа грешка, комисията ги посочва в протокола по ал. 7 и изпраща протокола на всички участници в деня на публикуването му в профила на купувача.

(9) Участниците представят на комисията съответните документи в срок 5 работни дни от получаването на протокола по ал. 7. Когато е установена липса на документи и/или несъответствие с критериите за подбор, участникът може в съответствие с изискванията на възложителя, посочени в обявлението, да замени представени документи или да представи нови, с които смята, че ще удовлетвори поставените от възложителя критерии за подбор.

(10) След изтичането на срока по ал. 9 комисията пристъпва към разглеждане на допълнително представените документи относно съответствието на участниците с критериите за подбор, поставени от възложителя. Комисията не разглежда документите в плик № 2 на участниците, които не отговарят на критериите за подбор.

(11) Комисията при необходимост може по всяко време: 

1. да проверява заявените от участниците данни, включително чрез изискване на информация от други органи и лица;

2. да изисква от участниците: 

а) разяснения за заявени от тях данни;

б) допълнителни доказателства за данни от документите, съдържащи се в пликове № 2 и 3, като тази възможност не може да се използва за промяна на техническото и ценовото предложение на участниците.

(12) Комисията при необходимост може по всяко време: 

 - да уведомява възложителя, когато в хода на нейната работа възникнат основателни съмнения за споразумения, решения или съгласувани практики между участници по смисъла на чл. 15 от Закона за защита на конкуренцията. 

- В случаите по ал. 1 възложителят уведомява Комисията за защита на конкуренцията. Уведомяването не спира провеждането и приключването на процедурата.

(13)  Комисията предлага за отстраняване от процедурата участник: 

1. който не е представил някой от необходимите документи или информация по чл. 56;

2. за когото са налице обстоятелства по чл. 47, ал. 1 и 5 и посочените в обявлението обстоятелства по чл. 47, ал. 2;

3. който е представил оферта, която не отговаря на предварително обявените условия на възложителя;

4. който е представил оферта, която не отговаря на изискванията на чл. 57, ал. 2;

5. за когото по реда на чл. 68, ал. 11 е установено, че е представил невярна информация за доказване на съответствието му с обявените от възложителя критерии за подбор.

(2) Участниците са длъжни в процеса на провеждане на процедурата да уведомяват възложителя за всички настъпили промени в обстоятелствата по чл. 47, ал. 1 и 5, и посочените в обявлението обстоятелства по чл. 47, ал. 2 в 7-дневен срок от настъпването им.

(13)  Пликът с цената, предлагана от участник, чиято оферта не отговаря на изискванията на възложителя, не се отваря. 

Когато критерият е икономически най-изгодна оферта, комисията отваря плика с предлаганата цена, след като е изпълнила следните действия: 

1. разгледала е предложенията в плик № 2 за установяване на съответствието им с изискванията на възложителя;

2. извършила е проверка за наличие на основанията по чл. 70, ал. 1 за предложенията в плик № 2;

3. оценила е офертите по всички други показатели, различни от цената.

(14) Не по-късно от два работни дни преди датата на отваряне на ценовите оферти комисията обявява най-малко чрез съобщение в профила на купувача датата, часа и мястото на отварянето. Когато критерият е икономически най-изгодна оферта, съобщението съдържа и резултатите от оценяването на офертите по другите показатели за оценка. Отварянето на ценовите оферти се извършва публично при условията на чл. 68, ал. 3. При отваряне на ценовите оферти комисията оповестява предлаганите цени и предлага по един представител от присъстващите участници да подпише ценовите оферти. 

(15) Когато критерият за оценка е икономически най-изгодна оферта, преди отварянето на ценовите оферти комисията съобщава на присъстващите лица по ал. 3 резултатите от оценяването на офертите по другите показатели.

(16)  Когато офертата на участник съдържа предложение с числово изражение, което подлежи на оценяване и е с повече от 20 на сто по-благоприятно от средната стойност на предложенията на останалите участници по същия показател за оценка, комисията трябва да изиска от него подробна писмена обосновка за начина на неговото образуване. Комисията определя разумен срок за представяне на обосновката, който не може да бъде по-кратък от три работни дни от получаване на искането за това. 

(17) Комисията може да приеме писмената обосновка по ал. 1 и да не предложи за отстраняване офертата, когато са посочени обективни обстоятелства, свързани със: 

1. оригинално решение за изпълнение на обществената поръчка;

2. предложеното техническо решение;

3. наличието на изключително благоприятни условия за участника;

4. икономичност при изпълнение на обществената поръчка;

5. получаване на държавна помощ.

(18) Когато участникът не представи в срок писмената обосновка или комисията прецени, че посочените обстоятелства не са обективни, комисията предлага участника за отстраняване от процедурата.

(19) Когато комисията установи, че офертата на участник е с необичайно ниска цена поради получена държавна помощ, чието законово основание е невъзможно да бъде доказано в определения срок, тя може да предложи офертата да се отхвърли и участникът да се отстрани.

 (20) Комисията разглежда допуснатите оферти и ги оценява в съответствие с предварително обявените условия. 

    1. Когато възложителят е допуснал представяне на варианти в офертата, комисията не може да отхвърли вариант само на основание, че изборът на този вариант би довел до сключване на договор за услуги вместо на договор за доставки или обратно.

    2. Комисията класира участниците по степента на съответствие на офертите с предварително обявените от възложителя условия.

(21) В случай че комплексните оценки на две или повече оферти са равни, когато е избран критерият по чл. 37, ал. 1, т. 2, за икономически най-изгодна се приема тази оферта, в която се предлага най-ниска цена. При условие че и цените са еднакви се сравняват оценките по показателя с най-висока относителна тежест и се избира офертата с по-благоприятна стойност по този показател.

(22) Комисията провежда публично жребий за определяне на изпълнител между класираните на първо място оферти, ако поръчката се възлага: 

1. по критерий „най-ниска цена" и тази цена се предлага в две или повече оферти, или

2. по критерий „икономически най-изгодна оферта", но тази оферта не може да се определи по реда на ал. 4.

Чл.34.Въз основа на протокола на комисията Възложителят с Решение обявява класирането по процедурата и определя изпълнителя на обществената поръчка.
Чл.35. Въз основа на решението, отговорникът по провеждане на процедурата изготвя уведомителни писма до всички кандидати с информация за класирането по процедурата и след съгласуване и подписване ги изпраща с писмо с обратна разписка, респективно връчва ги на ръка срещу подпис.
Чл.36. След изтичане на срока за обжалване, съобразно чл.120 и следв. От ЗОП и няма подадени жалби, възложителят сключва договор.
Чл.37. Договорът се подписва от директора и главния счетоводител.
Чл.38. (1) Гаранциите за изпълнение се освобождават от директора при предвидените в ЗОП условия, чрез връщане на оригинала на банковата гаранция, което обстоятелство писмено се удостоверява от получаващия върху ксерокопието на банковата гаранция, чрез посочване на датата на получаване, трите имена и длъжността си или № и дата на пълномощното за извършване на съответното действие, което се съхранява в досието на обществената поръчка.
(2) Паричните суми се възстановяват от отдел „ФСД", лед като бъде предаден списък на участниците в процедурата с приложени копия на платежните документи за внесена гаранция.
ГЛАВА ТРЕТА

ДОСИЕ И СЪХРАНЕНИЕ НА ДОКУМЕНТАЦИЯТА    НА ОБЩЕСТВЕНАТА ПОРЪЧКА. КОНТРОЛ.
РАЗДЕЛ I.
ИЗГОТВЯНЕ НА ДОСИЕ НА ОБЩЕСТВЕНАТА ПОРЪЧКА
Чл. 39. За всяка обществена поръчка отговорникът изготвя досие, което включва:
1.Справка за потребностите през предстоящата финансова година на
административните отговорници, от която изхожда предложението за конкретната
обществена поръчка;
2. План за обществените поръчки, в които е включена съответната обществена поръчка;
3. Решение за откриване на съответната процедура за възлагане на обществена поръчка и документацията към нея;
4. Заповед за назначаване на комисия;
5. Писма до АОП, редакции на местни или национални ежедневници, заедно със страниците от съответния регистър или бюлетин.
6. Протокол от дейността на комисията.
7. Декларации но чл.35 от ЗОП.
8. Решение за определяне на изпълнител или за прекратяване на процедурата.
9.
Уведомителни писма до кандидатите в процедурата, с които им се изпраща
решението за класиране и определяне на изпълнител или за прекратяване.
10. Оригинал на договора за възлагане на обществената поръчка заедно с всички приложения към него.
11. Подадени искови молби, ако има такива.
12. Информация до Агенцията по обществени поръчки по повод прекратяване на процедурата.
13. Информация до Агенцията по обществени поръчки относно сключения договор.
14. Документ, с който се определя лицето, което да следи изпълнението на договора.
15.
Други относими документи.
16. След приключването изпълнението на договорите по обществените поръчки документацията на проведените процедури се съхранява и архивира съобразно сроковете, предвидени в ЗОП.
17. Предава в  архива на ЦСМП за съхранение цялата документация след приключване на съответната процедура.










РАЗДЕЛ II.
СЪХРАНЯВАНЕ НА ДОКУМЕНТАЦИЯТА ПО ОБЩЕСТВЕНАТА      ПОРЪЧКА
Чл. 40. До изтичане на срока за подаване на оферти, цялата документация по подготовката на процедурата се съхранява при отговорника по изготвянето на документацията.
Чл.41. По време на работата на комисията цялата документация заедно с постъпилите предложения се съхранява в касата на ЦСМП – Шумен.
Чл.42. Окомплектованите по реда на ЗОП досиета на обществените поръчки се съхраняват от отговорника по провеждане на процедури по ЗОП в сроковете, предвидени в закона след приключването изпълнението на договорите, като в описа се посочва датата на изпълнение на договора.
Чл.43. Оригиналът на сключения договор се предава за съхранение във финансово счетоводния отдел.
РАЗДЕЛ III
КОНТРОЛ ПО ИЗПЪЛНЕНИЕТО НА ДОГОВОРИТЕ ЗА ВЪЗЛАГАНЕ НА
ОБЩЕСТВЕНИ ПОРЪЧКИ
Чл.44. Контролът по изпълнението на договорите за възлагане на обществени поръчки се осъществява от главния счетоводител.

ЗАКЛЮЧИТЕЛНИ РАЗПОРЕДБИ

§ 1.  Указанията и  текущият  контрол  по  приложението  и  изпълнението  на настоящите Вътрешни правила се възлагат на главния счетоводител.
§ 2. Тези  Вътрешни  правила се  приемат  в  изпълнение  на  Стратегията за прозрачно управление и за превенция и противодействие на корупцията.
§ 3. Вътрешните правила влизат в сила от датата на утвърждаването им.
СПИСЪК НА ПРИСЪСТВАЩИТЕ  УЧАСТНИЦИ /представители на обществени организации и др./
	№ по ред
	ПРИСЪСТВАЛ /УЧАСТНИК или ДР./ (име)
	ЛИЦЕ, ПРЕДСТАВЛЯВАЩО
УЧАСТНИКА
	БЕЛЕЖКИ

(законен

представител или
пълномощник)
	ПОДПИС

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


Председател на                      Член:                                   Член:

